
Környezettudatos életvitelre nevelés az óvodában, és várható hatásai az ökoturizmusra

A dolgozat komplex képet szeretne alkotni arról, miként befolyásolhatja a környezettudatosságra nevelés az ökoturizmusra való igény növekedését. Napjainkban egyre nagyobb hangsúlyt kap a médiában a környezettudatosság és az egészséges minőségi élet. Már kicsi korban el kell kezdeni a természet tiszteletére való nevelést, hiszen ha ők ebben a szemléletben nőnek fel, már környezettudatos felnőttekké válva tovább adhatják tudásukat gyermekeik számára, és rajtuk keresztül a családok szemlélete is változtatható. Ha megtanítjuk gyermekeinknek önmaguk, társaik és a természeti/kulturális/társadalmi környezetük tiszteletét, a turizmus ezen ágával foglalkozó ökológiai turizmus fellendülését várhatjuk. Dolgozatomban bemutatom a már létező programokat, nevelési módszereket, lehetőségeket, melyek már ezen az elméleten alapulva igyekeznek gyermekeink szokásait, szemléletét, cselekedeteit a fenntarthatóság évtizedében környezettudatossá formálni/módosítani.
Ha mindezen dolgok megvalósulnak, környezettudatos társadalom kialakulásához érkezhetünk, mely még jobban fellendítheti a turizmust, mely gazdasági növekedéshez vezet.



